"Letsatsi la Kgololesego.1 Mekete e e farologaneng ya go keteka Letsatsi la Kgololesego e e neng e ketekiwa goralala le naga maabane ka la bo 27 Moranang 2023 e re gopotsa gore boitshupo jwa rona re le naga bo ikaegile ka go tlotlana mmogo le ka lerato le boipelo jo re nang le jona mo nageng ya rona.2 Mokete wa Letsatsi la Kgololesego ya Naga, o o neng o tshwaretswe kwa Masepaleng wa Tikologo wa Dr Kenneth Kaunda kwa porofenseng ya Bokone Bophirima o ne o ketikiwa ka molaetsamogolo yo o reng, “Go Bokeletsa le go Tlhokomela tseo di Fitlheletsweng ka Temokerasi”.3 Letsatsi la Kgololesego la ngwaga wa 2023 le ketekiwa ka paka e le nngwe le mekete ya go keteka segopotso sa bo 27 sa go tlhomiwa ga Molaotheo mmogo le go keteka Dingwaga di le 29 tsa Kgololesego."